ཉིན་འདིའི་གོམ་བགྲོད་དེ་ཝ་ཞིན་ཊོན་ནང་ཡོད་པའི་རྒྱ་ནག་གཞུང་ཚབ་མདུན་དུ་རྣམ་པ་གཉིས་ཀྱིས་གཏམ་བཤད་དང་བཅས་མཇུག་བསྡུས་སོང་།འཇིགས་མེད་ནོར་བུས་གསུང་དོན་རྒྱལ་སའི་ས་ཁུལ་གྱི་བོད་རིགས་སྤུན་ཟླ་རྣམས་འདིར་ཕེབས་ཏེ་ངེད་གཉིས་ཀྱི་གོམ་བགྲོད་ལ་རྒྱབ་སྐྱོར་གནང་བར་ཐུགས་རྗེ་ཆེ།གོམ་བགྲོད་བྱེད་སྐབས་ལམ་བར་ནས་འཕྲད་པའི་དཀའ་ངལ་ནི།བོད་ནང་བོད་མིའི་སྡུག་བསྔལ་དང་བསྡུར་ན་ཅི་ཡང་མ་རེད།ང་ཚོར་བོད་རང་བཙན་དགོས།བོད་རང་བཙན་ཐོབ་པར་ཡིད་ཆེས་ཡོད།བོད་ནང་གི་བོད་མི་ཚོས་བོད་རང་བཙན་ཆེད་རང་ཉིད་ཀྱི་སྲོག་བློས་བཏང་ཡོད།ང་ཚོ་རང་དབང་ལུང་པར་གནས་པའི་བོད་མི་ཚོས་གང་ནུས་ཅི་ཐུབ་ཀྱི་ལས་འགུལ་སྤེལ་དགོས།ཁོང་གི་སེམས་ཤུགས་འབར་བའི་སྐད་སྒྲ་དེས་ང་ཚོའི་སེམས་པ་གྲང་ཤུར་ཤུར་བཟོས་པ་དང་།ནུབ་གླིང་དུ་འཚར་ལོངས་བྱུང་བའི་གཞོན་སྐྱེས་མང་པོ་ཞིག་ལ་སེམས་འགུལ་དང་སྐུལ་མ་ཡང་ཐེབས་ཡོད་ངེས།ཉིན་འདིའི་གོམ་བགྲོད་དང་གཏམ་གླེང་ནི་སེམས་ནང་དུས་གཏན་དུ་གསལ་བའི་རང་བཙན་གོམ་བགྲོད་པ་ཁོང་གི་སྣང་བརྙན་ཐ་མ་དེ་རེད།